title: Vykonávacie nariadenie Komisie (EÚ) č. 683/2014 z  20. júna 2014 , ktorým sa mení nariadenie (EÚ) č. 37/2010, pokiaľ ide o látku „klorsulón“  Text s významom pre EHP

text:
               21.6.2014

               SK

               Úradný vestník Európskej únie

               L 182/17

         VYKONÁVACIE NARIADENIE KOMISIE (EÚ) č. 683/2014
   z 20. júna 2014,
   ktorým sa mení nariadenie (EÚ) č. 37/2010, pokiaľ ide o látku „klorsulón“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:

               (1)

               Maximálny limit rezíduí (ďalej len „MRL“) farmakologicky účinných látok určených na používanie vo veterinárnych liekoch v Únii pre zvieratá určené na výrobu potravín alebo v biocídnych výrobkoch používaných v chove hospodárskych zvierat sa má stanoviť v súlade s nariadením (ES) č. 470/2009.

               (2)

               Farmakologicky účinné látky a ich klasifikácia, pokiaľ ide o MRL v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).

               (3)

               Klorsulón je v súčasnosti zahrnutý do tabuľky 1 prílohy k nariadeniu (EÚ) č. 37/2010 ako povolená látka pre hovädzí dobytok, uplatniteľná na svalovinu, pečeň, obličky a mlieko. Platnosť dočasných maximálnych limitov rezíduí pre uvedenú látku stanovených pre kravské mlieko uplynula 1. januára 2014.

               (4)

               Výbor pre lieky na veterinárne použitie posúdil poskytnuté doplňujúce údaje a odporučil, aby sa dočasné MRL pre klorsulón v kravskom mlieku stanovili ako trvalé MRL.

               (5)

               Zápis týkajúci sa klorsulónu v tabuľke 1 prílohy k nariadeniu (EÚ) č. 37/2010 by sa preto mal zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2014

            Za Komisiu

            predseda

         José Manuel BARROSO

      (1)  Ú. v. EÚ L 152, 16.6.2009, s. 11.

      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis týkajúci sa látky „klorsulón“ nahrádza takto:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia [podľa článku 14 ods. 7 nariadenia (ES) č. 470/2009]

                     Terapeutická klasifikácia

                     „Klorsulón

                     klorsulón

                     hovädzí dobytok

                     35 μg/kg

                     svalovina

                     ŽIADNE

                     antiparazitické látky/látky pôsobiace proti endoparazitom“

                     100 μg/kg

                     pečeň

                     200 μg/kg

                     obličky

                     16 μg/kg

                     mlieko


title: Vykonávacie nariadenie Komisie (EÚ) č. 1249/2011 z  29. novembra 2011 o zatriedení určitého tovaru do kombinovanej nomenklatúry

text:
               2.12.2011

               SK

               Úradný vestník Európskej únie

               L 319/39

         VYKONÁVACIE NARIADENIE KOMISIE (EÚ) č. 1249/2011
   z 29. novembra 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Výbor pre colný kódex nevydal stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. novembra 2011

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Prenosný prístroj na batériu určený na zachytávanie a záznam videa, s rozmermi približne 10 × 5,5 × 2 cm (tzv. „vreckový videorekordér“), pozostávajúci z:

                              —

                              fotografického objektívu a digitálneho zoomu,

                              —

                              mikrofónu,

                              —

                              reproduktora,

                              —

                              LCD displeja, ktorého uhlopriečka je približne 5 cm (2 palce),

                              —

                              mikroprocesora,

                              —

                              pamäte s kapacitou 2 GB, a

                              —

                              USB a AV rozhrania.

                        Prístroj je schopný zachytávať a zaznamenávať video súbory len v podobe obrazových sekvencií vo formáte MPEG4-AVI. Video sa zaznamenáva v rozlíšení 640 × 480 pixelov rýchlosťou 30 snímok za sekundu a záznam trvá najviac 2 hod.
                  Videosekvencie zaznamenané týmto prístrojom môžu byť buď prenášané do zariadenia na automatické spracovanie dát („ADP“ – automatic data processing) prostredníctvom USB rozhrania bez toho, aby sa zmenil formát video súborov, alebo do digitálneho videorekordéra, monitora alebo televízneho prijímača prostredníctvom AV rozhrania.
                  Videosúbory môžu byť do prístroja prenášané zo zariadenia ADP prostredníctvom USB rozhrania.

                  8525 80 99

                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov KN 8525, 8525 80 a 8525 80 99.
                  Keďže prístroj je schopný zaznamenávať len video, zatriedenie ako digitálny fotoaparát pod číselný kód KN 8525 80 30 je vylúčené. Vzhľadom na svoje charakteristické vlastnosti je tento prístroj kamkordér.
                  Keďže prístroj je schopný zaznamenávať video súbory z iných zdrojov než je zabudovaná televízna kamera, zatriedenie pod číselný kód KN 8525 80 91 ako kamkordéry iba na záznam obrazu a zvuku snímaných televíznou kamerou je vylúčené.
                  Výrobok sa preto zatrieďuje pod číselný znak KN 8525 80 99 ako ostatné kamkordéry.


title: Vykonávacie nariadenie Rady (EÚ) č. 872/2011 z  1. septembra 2011 , ktorým sa vykonáva článok 16 ods. 2 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi

text:
               2.9.2011

               SK

               Úradný vestník Európskej únie

               L 227/3

         VYKONÁVACIE NARIADENIE RADY (EÚ) č. 872/2011
   z 1. septembra 2011,
   ktorým sa vykonáva článok 16 ods. 2 nariadenia (EÚ) č. 204/2011 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 204/2011 z 2. marca 2011 o reštriktívnych opatreniach s ohľadom na situáciu v Líbyi (1), a najmä na jeho článok 16 ods. 2,
   keďže vzhľadom na vývoj situácie v Líbyi by sa mal zmeniť a doplniť zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedený v prílohe III k nariadeniu (EÚ) č. 204/2011,
   PRIJALA TOTO NARIADENIE:
   Článok 1
   Záznamy týkajúce sa subjektov uvedených v prílohe k tomuto nariadeniu sa vypúšťajú zo zoznamu uvedeného v prílohe III k nariadeniu (EÚ) č. 204/2011.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. septembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 58, 3.3.2011, s. 1.

      PRÍLOHA

         Subjekty podľa článku 1

                  2.

                  Economic and Social Development Fund (Fond pre hospodársky a sociálny rozvoj –ESDF)

                  8.

                  National Commercial Bank (Národná obchodná banka)

                  9.

                  Gumhouria Bank

                  10.

                  Sahara Bank

                  11.

                  Azzawia (Azawiya) Refining

                  12.

                  Ras Lanuf Oil and Gas Processing Company (RASCO)

                  13.

                  Brega

                  14.

                  Sirte Oil Company

                  15.

                  Waha Oil Company

                  17.

                  Tamoil Africa Holdings Limited (alias Oil Libya Holding Company)

                  23.

                  First Gulf Libyan Bank

                  25.

                  National Oil Wells and Drilling and Workover Company (alias National Oil Wells Chemical and Drilling and Workover Equipment Co.; alias National Oil Wells Drilling And Workover Equipment Co.)

                  26.

                  North African Geophysical Exploration Company (alias NAGECO; alias North African Geophysical Exploration)

                  27.

                  National Oil Fields and Terminals Catering Company

                  28.

                  Mabruk Oil Operations

                  30.

                  Harouge Oil Operations (alias Harouge; alias Veba Oil Libya GMBH)

                  31.

                  Jawaby Property Investment Limited

                  32.

                  Tekxel Limited

                  39.

                  Mediterranean Oil Services Company (alias Mediterranean Sea Oil Services Company)

                  40.

                  Mediterranean Oil Services GMBH (alias MED OIL OFFICE DUESSELDORF, alias MEDOIL)

                  41.

                  Libyan Arab Airlines

                  43.

                  Prístavný orgán v Tripolise

                  44.

                  Prístavný orgán v Al Khoms

                  45.

                  Prístavný orgán v Brege

                  46.

                  Prístavný orgán v Ras Lanuf

                  47.

                  Prístavný orgán v Zawii

                  48.

                  Prístavný orgán v Zuware

                  49.

                  Al-Sharara Oil Services Company (alias: Al Sharara, Al-shahara oil service company, Sharara Oil Service Company, Sharara, Al- Sharara al-Dhahabiya Oil Service Company)


title: Vykonávacie nariadenie Komisie (EÚ) č. 593/2014 z  3. júna 2014 , ktorým sa stanovujú vykonávacie technické normy, pokiaľ ide o formát oznámenia podľa článku 16 ods. 1 nariadenia Európskeho parlamentu a Rady (EÚ) č. 345/2013 o európskych fondoch rizikového kapitálu  Text s významom pre EHP

text:
               4.6.2014

               SK

               Úradný vestník Európskej únie

               L 165/41

         VYKONÁVACIE NARIADENIE KOMISIE (EÚ) č. 593/2014
   z 3. júna 2014,
   ktorým sa stanovujú vykonávacie technické normy, pokiaľ ide o formát oznámenia podľa článku 16 ods. 1 nariadenia Európskeho parlamentu a Rady (EÚ) č. 345/2013 o európskych fondoch rizikového kapitálu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 345/2013 zo 17. apríla 2013 o európskych fondoch rizikového kapitálu (1), a najmä na jeho článok 16 ods. 5,
   keďže:

               (1)

               v článku 16 ods. 1 nariadenia (EÚ) č. 345/2013 sa požaduje, aby príslušný orgán domovského členského štátu pre európsky fond rizikového kapitálu (EuVECA) príslušným orgánom hostiteľských členských štátov a Európskeho orgánu pre cenné papiere a trhy (ďalej len „orgán ESMA“) oznámil udalosti súvisiace s poverením správcov kvalifikovaných fondov rizikového kapitálu. V článku 21 ods. 3 nariadenia (EÚ) č. 345/2013 sa takisto požaduje, aby príslušné orgány domovského členského štátu informovali príslušné orgány hostiteľského členského štátu o vymazaní správcu EuVECA z registra.

               (2)

               Berúc do úvahy, že orgán ESMA doposiaľ nevyvinul špeciálny nástroj IT na podávanie oznámení, používanie e-mailu je najvhodnejším formátom na tento typ oznámení medzi príslušnými orgánmi a orgánom ESMA. Orgán ESMA by mal preto vytvoriť zoznam príslušných e-mailových adries a poskytnúť ich všetkým príslušným orgánom.

               (3)

               Toto nariadenie sa zakladá na návrhu vykonávacích technických predpisov, ktoré orgán ESMA predložil Komisii.

               (4)

               Vzhľadom na obmedzený rozsah a vplyv formátu na oznámenie a s prihliadnutím na skutočnosť, že špecifický formulár, ktorý bol vytvorený, majú používať iba príslušné orgány, nevykonal orgán ESMA verejné konzultácie týkajúce sa zavedenia tohto formátu oznámenia. Orgán ESMA požiadal o stanovisko svoju skupinu zainteresovaných strán v oblasti cenných papierov a trhov zriadenú v súlade s článkom 37 nariadenia Európskeho parlamentu a Rady (EÚ) č. 1095/2010 (2),

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovuje formát pre oznamovanie informácií z oblasti dohľadu, ktoré sa týkajú udalostí uvedených v článku16 ods. 1 a článku21 ods. 3 nariadenia (EÚ) č. 345/2013, medzi príslušnými orgánmi a orgánom ESMA.
   Článok 2
   Formát oznámenia
   Príslušný orgán domovského členského štátu európskeho fondu rizikového kapitálu e-mailom oznámi príslušným orgánom hostiteľského členského štátu a orgánu ESMA udalosti uvedené v článku 16 ods. 1 a článku 21 ods. 3 nariadenia (EÚ) č. 345/2013, a to vyplnením formulára uvedeného v prílohe k tomuto nariadeniu.
   Článok 3
   Zoznam e-mailových adries
   Každý príslušný orgán oznámi orgánu ESMA príslušnú e-mailovú adresu na oznámenie informácií v oblasti dohľadu.
   Zoznam príslušných e-mailových adries, ktorý obsahuje aj príslušnú e-mailovú adresu orgánu ESMA, oznámi orgán ESMA všetkým príslušným orgánom.
   Článok 4
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. Júna 2014

            Za Komisiu

            predseda

         José Manuel BARROSO

      (1)  Ú. v. EÚ L 115, 25.4.2013, s. 1.

      (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) (Ú. v. EÚ L 331, 15.12.2010, s. 84).

      PRÍLOHA
      Oznámenie o registrácii správcu európskeho fondu rizikového kapitálu (EuVECA) alebo aktualizácii údajov, ktoré už boli oznámené


title: Vykonávacie nariadenie Komisie (EÚ) 2016/686 z 3. mája 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               4.5.2016

               SK

               Úradný vestník Európskej únie

               L 118/1

         VYKONÁVACIE NARIADENIE KOMISIE (EÚ) 2016/686
   z 3. mája 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. mája 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  203,5

                  MA

                  94,1

                  SN

                  225,9

                  TR

                  84,9

                  ZZ

                  152,1

                  0707 00 05

                  MA

                  83,2

                  TR

                  137,2

                  ZZ

                  110,2

                  0709 93 10

                  MA

                  95,4

                  TR

                  133,6

                  ZZ

                  114,5

                  0805 10 20

                  EG

                  51,1

                  IL

                  84,3

                  MA

                  61,6

                  TR

                  37,1

                  ZZ

                  58,5

                  0805 50 10

                  BR

                  116,1

                  MA

                  135,4

                  TR

                  130,3

                  ZA

                  143,4

                  ZZ

                  131,3

                  0808 10 80

                  AR

                  111,2

                  BR

                  96,0

                  CL

                  114,8

                  CN

                  73,3

                  NZ

                  135,2

                  US

                  225,3

                  ZA

                  97,6

                  ZZ

                  121,9

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 580/2013 zo 17. júna 2013 , ktorým sa do Registra chránených označení pôvodu a chránených zemepisných označení zapisuje názov [Saucisse de Montbéliard (CHZO)]

text:
               21.6.2013

               SK

               Úradný vestník Európskej únie

               L 169/28

      VYKONÁVACIE NARIADENIE KOMISIE (EÚ) č. 580/2013
   zo 17. júna 2013,
   ktorým sa do Registra chránených označení pôvodu a chránených zemepisných označení zapisuje názov [Saucisse de Montbéliard (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               V súlade s článkom 6 ods. 2 nariadenia (ES) č. 510/2006 bola žiadosť Francúzska o zápis názvu „Saucisse de Montbéliard“ do registra uverejnená v Úradnom vestníku Európskej únie
                   (3).

               (3)

               Keďže Komisii nebola oznámená žiadna námietka v súlade s článkom 7 nariadenia (ES) č. 510/2006, názov „Saucisse de Montbéliard“ sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júna 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ C 285, 21.9.2012, s. 18.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2.   Mäsové výrobky (tepelne spracované, solené, údené atď.)

      FRANCÚZSKO
      Saucisse de Montbéliard (CHZO)


title: Vykonávacie nariadenie Komisie (EÚ) č. 835/2014 z  31. júla 2014 , ktorým sa do Registra zaručených tradičných špecialít zapisuje názov [Филе Елена (File Elena) (ZTŠ)]

text:
               1.8.2014

               SK

               Úradný vestník Európskej únie

               L 230/8

         VYKONÁVACIE NARIADENIE KOMISIE (EÚ) č. 835/2014
   z 31. júla 2014,
   ktorým sa do Registra zaručených tradičných špecialít zapisuje názov [Филе Елена (File Elena) (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Bulharska o zápis názvu „Филе Елена“ (File Elena) do registra bola v súlade s článkom 50 ods. 2 písm. b) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Филе Елена“ (File Elena) sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. júla 2014

            Za Komisiu

            predseda

         José Manuel BARROSO

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 70, 8.3.2014, s. 6.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2. Mäsové výrobky (tepelne spracované, solené, údené atď.)

      BULHARSKO
      Филе Елена (File Elena) (ZTŠ)


title: Vykonávacie nariadenie Komisie (EÚ) 2015/34 z 9. januára 2015 , ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 5. a  6. januára 2015 v rámci tuniskej colnej kvóty, a ktorým sa pozastavuje vydávanie dovozných povolení na mesiac január 2015

text:
               10.1.2015

               SK

               Úradný vestník Európskej únie

               L 6/4

         VYKONÁVACIE NARIADENIE KOMISIE (EÚ) 2015/34
   z 9. januára 2015,
   ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 5. a 6. januára 2015 v rámci tuniskej colnej kvóty, a ktorým sa pozastavuje vydávanie dovozných povolení na mesiac január 2015
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:

               (1)

               Článkom 3 ods. 1 a 2 protokolu 1 (3) k Európsko-stredomorskej dohode ustanovujúcej pridruženie medzi Európskym spoločenstvom a jeho členskými štátmi na jednej strane a Tuniskou republikou na strane druhej (4) sa otvára colná kvóta s nulovou sadzbou na dovoz neupraveného olivového oleja patriaceho pod číselné znaky KN 1509 10 10 a 1509 10 90, úplne získaného v Tunisku a prepravovaného priamo z tejto krajiny do Európskej únie v limite stanovenom na každý rok.

               (2)

               Článkom 2 ods. 2 nariadenia Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (5), sa ustanovujú maximálne mesačné množstvá, na ktoré sa môžu vydať dovozné povolenia.

               (3)

               V súlade s článkom 3 ods. 1 nariadenia (ES) č. 1918/2006 sa príslušným orgánom podali žiadosti o vydanie dovozných povolení na celkové množstvo prekračujúce hranicu stanovenú na mesiac január v článku 2 ods. 2 uvedeného nariadenia.

               (4)

               Za týchto okolností musí Komisia stanoviť koeficient pridelenia, ktorý umožní výdaj dovozných povolení v pomere k množstvu, ktoré je k dispozícii.

               (5)

               Keďže sa na mesiac január dosiahla príslušná hranica, nemožno na tento mesiac vydať žiadne dovozné povolenie,

         PRIJALA TOTO NARIADENIE:
   Článok 1
   Žiadostiam o dovozné povolenia podaným 5. a 6. januára 2015 na základe článku 3 ods. 1 nariadenia (ES) č. 1918/2006 sa dáva koeficient pridelenia 5,743660 %.
   Vydávanie dovozných povolení na množstvá požadované od 7. januára 2015 sa na január 2015 pozastavuje.
   Článok 2
   Toto nariadenie nadobúda účinnosť 10. januára 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. januára 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 238, 1.9.2006, s. 13.

      (3)  Ú. v. ES L 97, 30.3.1998, s. 57.

      (4)  Ú. v. ES L 97, 30.3.1998, s. 2.

      (5)  Ú. v. EÚ L 365, 21.12.2006, s. 84.


title: Vykonávacie nariadenie Komisie (EÚ) 2017/129 z 25. januára 2017, ktorým sa mení vykonávacie nariadenie (EÚ) č. 743/2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka, pokiaľ ide o obdobie jeho uplatňovania (Text s významom pre EHP )

text:
               26.1.2017

               SK

               Úradný vestník Európskej únie

               L 21/99

         VYKONÁVACIE NARIADENIE KOMISIE (EÚ) 2017/129
   z 25. januára 2017,
   ktorým sa mení vykonávacie nariadenie (EÚ) č. 743/2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka, pokiaľ ide o obdobie jeho uplatňovania
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 22 ods. 6,
   keďže:

               (1)

               Vykonávacie nariadenie Komisie (EÚ) č. 743/2013 (2) bolo prijaté preto, že sa na základe auditov vykonaných útvarom Komisie pre audit v Turecku zistili nedostatky pri vykonávaní úradných kontrol produkcie lastúrnikov určených na vývoz do Únie, a že členské štáty oznámili nevyhovujúce zásielky lastúrnikov s pôvodom v Turecku, ktoré nespĺňali mikrobiologické normy Únie.

               (2)

               Posledný audit, ktorý útvar Komisie pre audit vykonal v septembri 2015, potvrdil, že závažné nedostatky v systéme kontroly lastúrnikov určených na vývoz do Únie naďalej pretrvávajú. Príslušné turecké orgány predložili informácie týkajúce sa nápravných opatrení, ktoré prijali na riešenie týchto nedostatkov. Niektoré z týchto nedostatkov, najmä pokiaľ ide o činnosť laboratórií, však stále existujú. Vzhľadom na povahu týchto produktov treba pred tým, ako sa začne uvažovať o akomkoľvek zrušení opatrení, vykonať následný audit.

               (3)

               Lehota na uplatňovanie vykonávacieho nariadenia (EÚ) č. 743/2013 by sa preto mala zodpovedajúcim spôsobom zmeniť.

               (4)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   V druhom odseku článku 5 vykonávacieho nariadenia (EÚ) č. 743/2013 sa dátum „31. decembra 2016“ nahrádza dátumom „31. decembra 2017“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. januára 2017

            Za Komisiu

            predseda

         Jean-Claude JUNCKER

      (1)  Ú. v. ES L 24, 30.1.1998, s. 9.

      (2)  Vykonávacie nariadenie Komisie (EÚ) č. 743/2013 z 31. júla 2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka (Ú. v. EÚ L 205, 1.8.2013, s. 1).


title: Vykonávacie nariadenie Komisie (EÚ) 2017/66 zo 14. decembra 2016 o povolení kyseliny tanínovej ako kŕmnej doplnkovej látky pre všetky druhy zvierat (Text s významom pre EHP )

text:
                  17.1.2017

                  SK

                  Úradný vestník Európskej únie

                  L 13/259

            VYKONÁVACIE NARIADENIE KOMISIE (EÚ) 2017/66
      zo 14. decembra 2016
      o povolení kyseliny tanínovej ako kŕmnej doplnkovej látky pre všetky druhy zvierat
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                  (2)

                  Kyselina tanínová bola povolená bez časového obmedzenia v súlade so smernicou 70/524/EHS ako kŕmna doplnková látka pre všetky druhy zvierat. Uvedený výrobok bol následne zapísaný do registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.

                  (3)

                  V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie kyseliny tanínovej ako kŕmnej doplnkovej látky pre všetky druhy zvierat. Žiadateľ požiadal o zaradenie tejto doplnkovej látky do kategórie doplnkových látok „senzorické doplnkové látky“. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

                  (4)

                  Európsky úrad pre bezpečnosť potravín (ďalej len „úrad“) dospel vo svojom stanovisku z 11. septembra 2014 k záveru (3), že táto látka nemá za navrhovaných podmienok použitia v krmivách nežiaduce účinky na zdravie zvierat, ľudské zdravie ani na životné prostredie. Úrad ďalej skonštatoval, že funkcia kyseliny tanínovej v krmive je podobná ako v potravinách. Úrad už dospel k záveru, že v prípade potravín je kyselina tanínová účinná, keďže sa ňou zvýrazňuje vôňa alebo chutnosť potravín. Preto možno tento záver extrapolovať na krmivo.

                  (5)

                  Mali by sa stanoviť obmedzenia a podmienky s cieľom umožniť lepšiu kontrolu. Keďže bezpečnostné dôvody si nevyžadujú stanovenie maximálneho obsahu doplnkovej látky a berúc do úvahy preskúmanie vykonávané úradom, odporúčaná hodnota by sa mala uvádzať na označení doplnkovej látky. Ak sa tento obsah prekročí, mali by sa na označení premixov, kŕmnych zmesí a kŕmnych surovín uviesť určité informácie.

                  (6)

                  Úrad dospel k záveru, že z dôvodu absencie údajov o bezpečnosti pre používateľov by sa kyselina tanínová mala považovať za potenciálne nebezpečnú pre dýchacie cesty, pokožku, oči a sliznice. Preto by sa mali prijať primerané ochranné opatrenia. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

                  (7)

                  Z posúdenia dotknutej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie kyseliny tanínovej by sa preto malo povoliť podľa prílohy k tomuto nariadeniu.

                  (8)

                  Keďže neexistujú bezpečnostné dôvody na okamžité uplatňovanie zmien podmienok povolenia kyseliny tanínovej, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                  (9)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Povolenie
      Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Prechodné opatrenia
      1.   Látka špecifikovaná v prílohe a premixy obsahujúce uvedenú látku, vyrobené a označené pred 6. augustom 2017 v súlade s pravidlami platnými pred 6. februárom 2017, sa môžu naďalej uvádzať na trh a používať až do vyčerpania existujúcich zásob.
      2.   Kŕmne zmesi a kŕmne suroviny obsahujúce látku špecifikovanú v prílohe, vyrobené a označené pred 6. februárom 2018 v súlade s pravidlami platnými pred 6. februárom 2017, sa môžu naďalej uvádzať na trh a používať až do vyčerpania existujúcich zásob, ak sú určené pre zvieratá na produkciu potravín.
      3.   Kŕmne zmesi a kŕmne suroviny obsahujúce látku špecifikovanú v prílohe, vyrobené a označené pred 6. februárom 2019 v súlade s pravidlami platnými pred 6. februárom 2017, sa môžu naďalej uvádzať na trh a používať až do vyčerpania existujúcich zásob, ak sú určené pre zvieratá, ktoré nie sú určené na produkciu potravín.
      Článok 3
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 14. decembra 2016

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Vestník EFSA (EFSA Journal) (2014) 12(10):3828.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     mg účinnej látky na kg kompletného krmiva s obsahom vlhkosti 12 %

                        Kategória: senzorické doplnkové látky. Funkčná skupina: aromatické zlúčeniny.

                     2b16080

                     —

                     kyselina tanínová

                        Zloženie doplnkovej látky

                     kyselina tanínová

                        Charakteristika účinnej látky

                     kyselina tanínová
                     vyrobená extrakciou z rôznych rastlín.
                     Čistota: min. 93 % na báze sušiny
                     Chemický vzorec: C76H52O46

                     Číslo CAS: 72401-53-7
                     Číslo FLAVIS: 16.080

                        Metóda analýzy
                         (1)

                     Na stanovenie kyseliny tanínovej v kŕmnej doplnkovej látke:
                     kvalitatívne kolorimetrické alebo vyzrážacie testy (Ph. Eur., 6. vydanie, monografia 1477) a kvantitatívna gravimetrická metóda (monografia FAO JECFA kyselina tanínová).
                     Na identifikáciu kyseliny tanínovej (ako kyseliny gálovej) v premixe dochucovadiel:
                     vysokoúčinná kvapalinová chromatografia s reverznou fázou s UV detektorom (RP-HPLC-UV).

                     všetky druhy zvierat

                     —

                     —

                     —

                                 1.

                                 Doplnková látka sa pridáva do krmiva vo forme premixu.

                                 2.

                                 V návode na použitie doplnkovej látky a premixov sa musia uvádzať podmienky skladovania a stability.

                                 3.

                                 Odporúčaný maximálny obsah účinnej látky je: 15 mg/kg kompletného krmiva s obsahom vlhkosti 12 %.

                                 4.

                                 Na označení doplnkovej látky sa musí uvádzať:
                                 „Odporúčaný maximálny obsah účinnej látky v kompletnom krmive s obsahom vlhkosti 12 %: 15 mg/kg.“

                                 5.

                                 Na označení premixov, kŕmnych surovín a kŕmnych zmesí sa musí uvádzať funkčná skupina, identifikačné číslo, názov a pridané množstvo účinnej látky, ak sa prekročí tento obsah účinnej látky v kompletnom krmive s obsahom vlhkosti 12 %: 15 mg/kg.

                                 6.

                                 Prevádzkovatelia krmivárskych podnikov stanovia pre používateľov doplnkovej látky a premixov prevádzkové postupy a organizačné opatrenia s cieľom riešiť potenciálne riziká pri kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochranných okuliarov a rukavíc.

                     6. februára 2027

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.